กฎกระทรวงกฎกระทรวงกำหนดเงื่อนไขวิธีการขอรับใบอนุญาต และการดำเนินการเกี่ยวกับวัสดุนิวเคลียร์พิเศษวัสดุต้นกำลัง วัสดุพลอยได้หรือพลังงานปรมาณูพ.ศ. ๒๕๕๐ อาศัยอำนาจตามความในมาตรา๔ วรรคหนึ่ง (๓) (๔) และวรรคสอง และมาตรา ๒๔แห่งพระราชบัญญัติพลังงานปรมาณูเพื่อสันติ พ.ศ. ๒๕๐๔รัฐมนตรีว่าการกระทรวงวิทยาศาสตร์และเทคโนโลยีออกกฎกระทรวงไว้ ดังต่อไปนี้ข้อ ๑[๑]กฎกระทรวงนี้ให้ใช้บังคับเมื่อพ้นกำหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไปข้อ ๒ให้ยกเลิกกฎกระทรวงกำหนดเงื่อนไขและวิธีการขอรับใบอนุญาตและการออกใบอนุญาตตามพระราชบัญญัติพลังงานปรมาณูเพื่อสันติพ.ศ. ๒๕๐๔ พ.ศ. ๒๕๔๖ข้อ ๓ระเบียบและประกาศที่ออกตามกฎกระทรวงนี้เมื่อประกาศในราชกิจจานุเบกษาแล้วให้ใช้บังคับได้ข้อ ๔ในกฎกระทรวงนี้รังสี หมายความว่าพลังงานปรมาณูในรูปของคลื่นแม่เหล็กไฟฟ้าหรืออนุภาคใด ๆ ที่มีความเร็ว ซึ่งสามารถก่อให้เกิดการแตกตัวเป็นไอออนได้ทั้งโดยทางตรงหรือโดยทางอ้อมในตัวกลางที่ผ่านไปเช่น รังสีแกมมา รังสีเอกซ์ รังสีบีตา รังสีแอลฟา อนุภาคนิวตรอน อนุภาคโปรตอนและอนุภาคอิเล็กตรอนวัสดุนิวเคลียร์หมายความว่า วัสดุนิวเคลียร์พิเศษ หรือวัสดุต้นกำลังซึ่งพ้นจากสภาพที่เป็นอยู่ตามธรรมชาติในทางเคมีกากกัมมันตรังสีหมายความว่า วัสดุในรูปของแข็ง ของเหลว หรือก๊าซที่เป็นวัสดุกัมมันตรังสีหรือประกอบหรือปนเปื้อนด้วยวัสดุกัมมันตรังสีที่มีค่ากัมมันตภาพต่อปริมาณหรือกัมมันตภาพรวมสูงกว่าเกณฑ์ปลอดภัยที่กำหนดโดยคณะกรรมการและผู้ครอบครองวัสดุนั้นไม่ประสงค์จะใช้งานอีกต่อไปและให้หมายความรวมถึงวัสดุอื่นใดที่คณะกรรมการกำหนดให้เป็นกากกัมมันตรังสีเครื่องปฏิกรณ์ปรมาณูหมายความว่าระบบอุปกรณ์ที่ใช้สำหรับก่อให้เกิดพลังงานปรมาณูอันเกิดจากปฏิกิริยาการแยกหรือการรวมนิวเคลียสของปรมาณูอย่างต่อเนื่องและสามารถควบคุมได้เครื่องกำเนิดรังสีหมายความว่าเครื่องหรือระบบอุปกรณ์ที่ก่อให้เกิดการปลดปล่อยรังสีออกมาเมื่อมีการให้พลังงานไฟฟ้าหรือพลังงานรูปแบบอื่นเข้าไปบริเวณรังสีหมายความว่า บริเวณใด ๆ ที่มีรังสีในปริมาณที่คณะกรรมการกำหนดไม่ว่ารังสีนั้นจะมาจากวัสดุกัมมันตรังสีหรือเครื่องกำเนิดรังสีพื้นที่ควบคุมหมายความว่าบริเวณรังสีซึ่งต้องควบคุมการเข้าออกตามมาตรการป้องกันรังสีและมาตรการความปลอดภัยทางรังสีเพื่อควบคุมการได้รับรังสีจากการแผ่รังสีตามสภาพปกติ หรือป้องกันการแพร่กระจายของการเปรอะเปื้อนทางรังสีในระหว่างการทำงานตามสภาพปกติและป้องกันหรือจำกัดขอบเขตการแผ่รังสีที่มีอยู่ปริมาณรังสียังผลหมายความว่าผลรวมของปริมาณรังสีสมมูลหลังจากปรับเทียบสภาพไวต่อรังสีของแต่ละเนื้อเยื่อหรืออวัยวะทั่วร่างกายมีหน่วยเป็นซีเวิร์ตปริมาณรังสีสมมูลหมายความว่า ผลรวมของปริมาณรังสีดูดกลืนในเนื้อเยื่อหรืออวัยวะใด ๆ ของมนุษย์หลังจากปรับเทียบการก่ออันตรายของรังสีทุกชนิดที่อวัยวะนั้นได้รับโดยเทียบกับการก่ออันตรายของรังสีแกมมา มีหน่วยเป็นซีเวิร์ตสำนักงานหมายความว่า สำนักงานปรมาณูเพื่อสันติเลขาธิการหมายความว่า เลขาธิการสำนักงานปรมาณูเพื่อสันติหมวด ๑เงื่อนไขและวิธีการขอรับใบอนุญาต ส่วนที่ ๑เงื่อนไขและวิธีการขอรับใบอนุญาตเกี่ยวกับวัสดุพลอยได้หรือพลังงานปรมาณูจากเครื่องกำเนิดรังสี ข้อ ๕ผู้ใดจะผลิต มีไว้ในครอบครอง หรือใช้ซึ่งวัสดุพลอยได้หรือพลังงานปรมาณูจากเครื่องกำเนิดรังสี ให้ยื่นคำขออนุญาตต่อพนักงานเจ้าหน้าที่ ณสำนักงานข้อ ๖ผู้ใดจะนำหรือส่งออกนอกราชอาณาจักร นำหรือสั่งเข้ามาในราชอาณาจักรซึ่งวัสดุพลอยได้ ให้ยื่นคำขออนุญาตต่อพนักงานเจ้าหน้าที่ ณ สำนักงานข้อ ๗แบบคำขออนุญาตตามข้อ ๕ และข้อ ๖ ให้เป็นไปตามที่เลขาธิการกำหนดข้อ ๘ผู้ยื่นคำขออนุญาตตามข้อ ๕ หรือข้อ ๖ต้องระบุผู้รับผิดชอบดำเนินการทางเทคนิคเกี่ยวกับรังสีสถานที่จัดเก็บและสถานที่ประกอบกิจการเกี่ยวกับรังสีเครื่องมือตรวจวัดรังสีและเครื่องใช้อันจำเป็นเพื่อระงับหรือป้องกันอันตรายจากรังสีซึ่งอาจมีแก่บุคคลทรัพย์สิน หรือสิ่งแวดล้อม หรือเพื่อคุ้มครองอนามัยของบุคคลพร้อมทั้งต้องเสนอวิธีการดังต่อไปนี้เท่าที่จำเป็นและเกี่ยวข้องในการขออนุญาตแต่ละกรณีมาพร้อมคำขออนุญาตนั้น ๆ ด้วย(๑)วิธีการจัดเก็บวัสดุพลอยได้ที่ขออนุญาตผลิต มีไว้ในครอบครอง หรือใช้(๒)วิธีการในการติดตั้งเครื่องกำเนิดรังสี(๓)วิธีการป้องกันอันตรายจากรังสี ระบบประกันคุณภาพการใช้รังสี เครื่องกำเนิดรังสีและแผนปฏิบัติการกรณีเกิดเหตุฉุกเฉินจากการรั่วไหลหรือแพร่กระจายรังสีในภาวะไม่ปกติหรือกรณีฉุกเฉินอื่น(๔)วิธีการจัดการและวิธีการในการส่งคืนกากกัมมันตรังสี(๕)วิธีการขนส่งวัสดุกัมมันตรังสีและกากกัมมันตรังสี(๖)วิธีการรักษาความมั่นคงปลอดภัยของวัสดุพลอยได้(๗)วิธีการเมื่อเลิกดำเนินการตามที่ขอรับใบอนุญาต หรือเมื่อใบอนุญาตสิ้นอายุ(๘)วิธีการอื่นตามที่คณะกรรมการกำหนดวิธีการตามวรรคหนึ่งให้เป็นไปตามระเบียบที่คณะกรรมการกำหนดส่วนที่ ๒เงื่อนไขและวิธีการขอรับใบอนุญาตเกี่ยวกับวัสดุนิวเคลียร์หรือวัสดุต้นกำลัง ข้อ ๙ผู้ใดจะผลิต มีไว้ในครอบครอง หรือใช้ซึ่งวัสดุนิวเคลียร์ให้ยื่นคำขออนุญาตต่อพนักงานเจ้าหน้าที่ ณ สำนักงานข้อ ๑๐ผู้ใดจะกระทำด้วยประการใด ๆแก่วัสดุต้นกำลังให้พ้นจากสภาพที่เป็นอยู่ตามธรรมชาติในทางเคมีให้ยื่นคำขออนุญาตต่อพนักงานเจ้าหน้าที่ ณ สำนักงานข้อ ๑๑ผู้ใดจะนำหรือส่งออกนอกราชอาณาจักรนำหรือสั่งเข้ามาในราชอาณาจักรซึ่งวัสดุนิวเคลียร์พิเศษหรือวัสดุต้นกำลังให้ยื่นคำขออนุญาตต่อพนักงานเจ้าหน้าที่ ณ สำนักงานข้อ ๑๒แบบคำขออนุญาตตามข้อ ๙ ข้อ ๑๐ และข้อ ๑๑ ให้เป็นไปตามที่เลขาธิการกำหนดข้อ ๑๓ผู้ยื่นคำขออนุญาตตามข้อ ๙ ข้อ ๑๐ และข้อ ๑๑ต้องระบุผู้รับผิดชอบดำเนินการทางเทคนิคเกี่ยวกับวัสดุนิวเคลียร์สถานที่จัดเก็บและสถานที่ประกอบกิจการ พร้อมทั้งต้องเสนอวิธีการดังต่อไปนี้เพื่อป้องกันหรือระงับอันตรายที่อาจเกิดแก่บุคคล ทรัพย์สิน หรือสิ่งแวดล้อมหรือเพื่อคุ้มครองอนามัยของบุคคลมาพร้อมคำขออนุญาตนั้น ๆ ด้วย(๑)วิธีการพิทักษ์ไม่ให้มีการแพร่ขยายวัสดุนิวเคลียร์(๒)วิธีการรักษาความมั่นคงปลอดภัยของวัสดุนิวเคลียร์ในสถานที่จัดเก็บในระหว่างการใช้งาน ในระหว่างการขนส่ง หรือในกระบวนการแปรสภาพของวัสดุนิวเคลียร์(๓)วิธีการป้องกันอันตรายจากรังสีที่เกิดจากการผลิต การมีไว้ในครอบครองหรือการใช้ซึ่งวัสดุนิวเคลียร์ และแผนปฏิบัติการกรณีเกิดเหตุฉุกเฉินจากการรั่วไหลหรือแพร่กระจายรังสีจากการผลิตการมีไว้ในครอบครอง หรือการใช้ซึ่งวัสดุนิวเคลียร์(๔)วิธีการเมื่อเลิกดำเนินการตามที่ขอรับใบอนุญาต หรือเมื่อใบอนุญาตสิ้นอายุ(๕)วิธีการอื่นตามที่คณะกรรมการกำหนดวิธีการตามวรรคหนึ่งให้เป็นไปตามระเบียบที่คณะกรรมการกำหนดส่วนที่ ๓เงื่อนไขและวิธีการขอรับใบอนุญาตเกี่ยวกับพลังงานปรมาณูจากเครื่องปฏิกรณ์ปรมาณู ข้อ ๑๔ผู้ใดจะผลิต มีไว้ในครอบครองหรือใช้ซึ่งพลังงานปรมาณูจากเครื่องปฏิกรณ์ปรมาณูให้ยื่นคำขออนุญาตตามแบบที่เลขาธิการกำหนด ต่อพนักงานเจ้าหน้าที่ ณ สำนักงานข้อ ๑๕ผู้ยื่นคำขออนุญาตตามข้อ ๑๔ ต้องมีคุณสมบัติ ดังต่อไปนี้(๑)เป็นหน่วยงานของรัฐ สถาบันการศึกษาระดับอุดมศึกษาสถาบันวิจัยที่มีฐานะเป็นนิติบุคคลตามกฎหมายไทยหรือนิติบุคคลอื่นซึ่งจดทะเบียนตามกฎหมายไทย และมีทุนจดทะเบียนตามระเบียบที่คณะกรรมการกำหนด(๒)ไม่เป็นบุคคลล้มละลายข้อ ๑๖การยื่นคำขออนุญาตตามข้อ ๑๔ผู้ยื่นคำขออนุญาตต้องยื่นเอกสารรายงานการวิเคราะห์ความปลอดภัยของเครื่องปฏิกรณ์ปรมาณูมาพร้อมคำขอรับใบอนุญาตด้วยรายงานการวิเคราะห์ความปลอดภัยของเครื่องปฏิกรณ์ปรมาณูตามวรรคหนึ่งให้เป็นไปตามระเบียบที่คณะกรรมการกำหนด ซึ่งอย่างน้อยต้องมีรายละเอียดตามหัวข้อดังต่อไปนี้(๑)การออกแบบตามข้อกำหนดหรือมาตรฐานด้านความปลอดภัยและทางวิศวกรรม(๒)คุณลักษณะและความเหมาะสมของสถานที่ตั้ง(๓)ระบบเครื่องปฏิกรณ์ปรมาณู อุปกรณ์ และระบบควบคุมเครื่องปฏิกรณ์ปรมาณู(๔)วิธีการด้านความปลอดภัยทางรังสี(๕)วิธีการด้านบริหารจัดการบุคลากรและการดำเนินการความปลอดภัยการเดินเครื่องปฏิกรณ์ปรมาณู การซ่อมแซมและการบำรุงรักษา(๖)วิธีการรักษาความมั่นคงปลอดภัยของเครื่องปฏิกรณ์ปรมาณู(๗)วิธีการพิทักษ์ไม่ให้มีการแพร่ขยายวัสดุนิวเคลียร์(๘)วิธีการประเมินและบรรเทาผลกระทบสิ่งแวดล้อม(๙)การวิเคราะห์ความปลอดภัยของระบบเครื่องปฏิกรณ์ปรมาณู และการประกันคุณภาพ(๑๐)แผนการเริ่มดำเนินการและปลดระวางเครื่องปฏิกรณ์ปรมาณู(๑๑)แผนการดำเนินการและการเตรียมความพร้อมในการระงับเหตุฉุกเฉินทางรังสี(๑๒)วิธีการเมื่อเลิกดำเนินการตามที่ขอรับใบอนุญาต หรือเมื่อใบอนุญาตสิ้นอายุ(๑๓)วิธีการอื่นตามที่คณะกรรมการกำหนดหมวด ๒การออกใบอนุญาต ข้อ ๑๗เมื่อพนักงานเจ้าหน้าที่ได้รับคำขอตามกฎกระทรวงนี้แล้วให้ตรวจสอบคำขอเอกสารหลักฐานประกอบคำขอให้ถูกต้องครบถ้วนในกรณีที่พนักงานเจ้าหน้าที่เห็นว่าข้อมูลประกอบการพิจารณาไม่เพียงพอหรือเอกสารหลักฐานไม่ถูกต้องครบถ้วนให้แจ้งผู้ขออนุญาตดำเนินการแจ้งข้อมูลหรือส่งเอกสารหลักฐานเพิ่มเติมให้ถูกต้องครบถ้วนในกรณีที่ผู้ขออนุญาตไม่ดำเนินการตามที่พนักงานเจ้าหน้าที่แจ้งตามวรรคสองให้พนักงานเจ้าหน้าที่สั่งไม่รับคำขออนุญาตและแจ้งคำสั่งดังกล่าวพร้อมส่งเอกสารหลักฐานคำขอคืนให้แก่ผู้ขออนุญาตในกรณีที่พนักงานเจ้าหน้าที่ตรวจสอบแล้วเห็นว่าข้อมูลประกอบการพิจารณาและเอกสารหลักฐานที่ยื่นหรือที่ยื่นเพิ่มเติมถูกต้องครบถ้วนแล้วให้พนักงานเจ้าหน้าที่เสนอคำขออนุญาตพร้อมด้วยความเห็นต่อคณะกรรมการต่อไปข้อ ๑๘ในกรณีที่คณะกรรมการมีความเห็นว่าควรอนุญาตให้พนักงานเจ้าหน้าที่ออกใบอนุญาตให้แก่ผู้ยื่นคำขออนุญาตตามแบบที่คณะกรรมการกำหนดในกรณีที่คณะกรรมการมีความเห็นว่าไม่ควรอนุญาตให้พนักงานเจ้าหน้าที่แจ้งผลการพิจารณาเป็นหนังสือให้ผู้ยื่นคำขอทราบ ทั้งนี้ให้ระบุเหตุผลของการไม่อนุญาตรวมทั้งแจ้งสิทธิอุทธรณ์หรือโต้แย้งผลการพิจารณาและระยะเวลาสำหรับการอุทธรณ์หรือโต้แย้งดังกล่าวให้ผู้ขออนุญาตทราบด้วยข้อ ๑๙ในการออกใบอนุญาตคณะกรรมการจะกำหนดหลักเกณฑ์ วิธีการและเงื่อนไขเพื่อความปลอดภัยจากพลังงานปรมาณูให้ผู้รับใบอนุญาตต้องปฏิบัติด้วยก็ได้ข้อ ๒๐ระยะเวลาการดำเนินการของพนักงานเจ้าหน้าที่ตามข้อ ๑๗ และข้อ ๑๘ให้เป็นไปตามระเบียบที่เลขาธิการกำหนดข้อ ๒๑ใบอนุญาตที่ออกตามกฎกระทรวงนี้ให้มีอายุใบอนุญาตตามระเบียบที่คณะกรรมการกำหนดหมวด ๓การต่ออายุใบอนุญาตและการออกใบแทนใบอนุญาต ข้อ ๒๒ผู้รับใบอนุญาตเกี่ยวกับวัสดุพลอยได้หรือพลังงานปรมาณูจากเครื่องกำเนิดรังสีวัสดุนิวเคลียร์พิเศษ หรือวัสดุต้นกำลังที่ประสงค์จะขอต่ออายุใบอนุญาต ให้ยื่นคำขอต่ออายุใบอนุญาตพร้อมด้วยเอกสารหลักฐานต่อพนักงานเจ้าหน้าที่ณ สำนักงานไม่น้อยกว่าสามสิบวันก่อนวันที่ใบอนุญาตสิ้นอายุข้อ ๒๓ผู้รับใบอนุญาตเกี่ยวกับพลังงานปรมาณูจากเครื่องปฏิกรณ์ปรมาณูที่ประสงค์จะขอต่ออายุใบอนุญาตให้ยื่นคำขอต่ออายุใบอนุญาตพร้อมด้วยเอกสารหลักฐานต่อพนักงานเจ้าหน้าที่ ณสำนักงาน ไม่น้อยกว่าหนึ่งร้อยแปดสิบวันก่อนวันที่ใบอนุญาตสิ้นอายุข้อ ๒๔ในการพิจารณาคำขอต่ออายุใบอนุญาต ให้นำความในหมวด ๑ และหมวด ๒มาใช้บังคับโดยอนุโลมข้อ ๒๕ในกรณีที่ใบอนุญาตชำรุดในสาระสำคัญ หรือสูญหาย หรือถูกทำลายให้ผู้รับใบอนุญาตยื่นคำขอรับใบแทนใบอนุญาตพร้อมด้วยเอกสารหลักฐานต่อพนักงานเจ้าหน้าที่ณ สำนักงาน ภายในสิบห้าวันนับแต่วันที่ได้รับทราบถึงการชำรุดในสาระสำคัญหรือสูญหาย หรือถูกทำลายใบแทนใบอนุญาตให้ใช้แบบใบอนุญาตโดยระบุคำว่า ใบแทน ด้วยอักษรสีแดงไว้ด้านบนของใบอนุญาตหมวด ๔เงื่อนไขที่ผู้รับใบอนุญาตตามมาตรา๑๒ ต้องปฏิบัติ ส่วนที่ ๑เงื่อนไขที่ผู้รับใบอนุญาตเกี่ยวกับวัสดุพลอยได้หรือพลังงานปรมาณูจากเครื่องกำเนิดรังสีต้องปฏิบัติ ข้อ ๒๖ผู้รับใบอนุญาตต้องปฏิบัติตามเงื่อนไขและวิธีการตามที่ได้ยื่นไว้ในคำขออนุญาตรวมทั้งระเบียบของคณะกรรมการและเงื่อนไขในใบอนุญาตข้อ ๒๗ผู้รับใบอนุญาตต้องอบรมบุคคลที่ทำงานในบริเวณรังสีให้เข้าใจและทราบถึงอันตรายจากรังสีและวิธีป้องกันอันตรายจากรังสีตามระเบียบที่คณะกรรมการกำหนดข้อ ๒๘ผู้รับใบอนุญาตต้องจัดให้มีหลักประกันหรือการประกันภัยที่มีผลคุ้มครองผู้ปฏิบัติงานและบุคคลอื่นที่อาจได้รับผลกระทบทางรังสีตามระเบียบที่คณะกรรมการกำหนดข้อ ๒๙ผู้รับใบอนุญาตต้องระมัดระวังมิให้บุคคลที่ทำงานในบริเวณรังสีได้รับรังสีเกินปริมาณที่กำหนดดังต่อไปนี้(๑)ปริมาณรังสียังผล (effective dose) ๒๐ มิลลิซีเวิร์ตต่อปีโดยเฉลี่ยในช่วงห้าปีติดต่อกันทั้งนี้ ในแต่ละปีจะรับรังสีได้ไม่เกิน ๕๐ มิลลิซีเวิร์ตและตลอดในช่วงห้าปีติดต่อกันนั้นจะต้องได้รับรังสีไม่เกิน ๑๐๐ มิลลิซีเวิร์ต(๒)ปริมาณรังสีสมมูล (equivalent dose) ๑๕๐ มิลลิซีเวิร์ตต่อปี สำหรับเลนซ์ของดวงตา(๓)ปริมาณรังสีสมมูล (equivalent dose) ๕๐๐ มิลลิซีเวิร์ตต่อปีสำหรับส่วนที่เป็นผิวหนัง มือ และเท้าข้อ ๓๐ผู้รับใบอนุญาตต้องระมัดระวังมิให้หญิงมีครรภ์ที่ปฏิบัติงานเกี่ยวกับรังสีได้รับรังสีตลอดระยะเวลาที่ตั้งครรภ์เกิน ๑ มิลลิซีเวิร์ต และต้องเฉลี่ยไม่เกิน๐.๑ มิลลิซีเวิร์ตต่อเดือนข้อ ๓๑ผู้รับใบอนุญาตต้องระมัดระวังมิให้ประชาชนทั่วไปเว้นแต่ผู้ที่มารับบริการทางการแพทย์ได้รับรังสีเกินปริมาณที่กำหนด ดังต่อไปนี้(๑)ปริมาณรังสียังผล (effective dose) ๑ มิลลิซีเวิร์ตต่อปี(๒)ปริมาณรังสีสมมูล (equivalent dose) ๑๕ มิลลิซีเวิร์ตต่อปี สำหรับเลนซ์ของดวงตา(๓)ปริมาณรังสีสมมูล (equivalent dose) ๕๐ มิลลิซีเวิร์ตต่อปีสำหรับส่วนที่เป็นผิวหนังข้อ ๓๒ผู้รับใบอนุญาตต้องไม่ให้บุคคลที่มีอายุต่ำกว่าสิบหกปีเว้นแต่ผู้ที่มารับบริการทางการแพทย์ เข้าไปในบริเวณรังสีหรือปฏิบัติงานใด ๆที่เกี่ยวกับรังสีข้อ ๓๓ผู้รับใบอนุญาตต้องไม่ให้บุคคลที่มีอายุตั้งแต่สิบหกปีแต่ไม่เกินสิบแปดปีปฏิบัติงานในพื้นที่ควบคุมเว้นแต่เป็นการฝึกอบรมซึ่งอยู่ภายใต้การควบคุมดูแลอย่างใกล้ชิดของผู้รับผิดชอบดำเนินการทางเทคนิคเกี่ยวกับรังสีข้อ ๓๔ผู้รับใบอนุญาตต้องติดตั้งเครื่องหมายสัญลักษณ์ทางรังสีพร้อมข้อความหรือคำเตือนภัยที่เหมาะสมและเห็นได้ชัดเจนที่จุดทางเข้าบริเวณรังสีพื้นที่ควบคุม บริเวณที่มีวัสดุพลอยได้ หรือเครื่องกำเนิดรังสี และตำแหน่งอื่นที่เหมาะสมและต้องมีระบบเตือนภัย รวมทั้งวิธีปฏิบัติกรณีฉุกเฉิน ณ จุดที่เป็นทางเข้าและตำแหน่งอื่นที่เหมาะสมภายในพื้นที่ควบคุมเครื่องหมายสัญลักษณ์ทางรังสีตามวรรคหนึ่งให้เป็นไปตามแบบที่คณะกรรมการกำหนดข้อ ๓๕ผู้รับใบอนุญาตต้องทำรายงานแสดงปริมาณของวัสดุพลอยได้ที่มีไว้ในครอบครองโดยยื่นต่อพนักงานเจ้าหน้าที่ณ สำนักงาน ภายในสิบห้าวันนับแต่วันที่ได้เข้าครอบครองวัสดุพลอยได้นั้นผู้รับใบอนุญาตต้องทำรายงานแสดงปริมาณของวัสดุพลอยได้ที่มีไว้ในครอบครองต่อคณะกรรมการว่าได้เพิ่มขึ้นหรือลดลงเท่าใดรวมทั้งเหตุแห่งการเพิ่มขึ้นและการลดลงนั้นด้วย โดยยื่นต่อพนักงานเจ้าหน้าที่ ณสำนักงาน ตามระยะเวลาที่คณะกรรมการกำหนดแบบรายงานให้เป็นไปตามระเบียบที่คณะกรรมการกำหนดข้อ ๓๖ในกรณีที่วัสดุพลอยได้ที่อยู่ในความครอบครองของผู้รับใบอนุญาตเกิดการรั่วไหลออกจากภาชนะที่กักเก็บหรืออุปกรณ์ที่บรรจุอยู่ให้ผู้รับใบอนุญาตแจ้งต่อพนักงานเจ้าหน้าที่โดยพลัน และผู้รับใบอนุญาตต้องดำเนินการตามแผนปฏิบัติการฉุกเฉินจากการรั่วไหลที่ได้แจ้งไว้และที่กำหนดไว้ในใบอนุญาตและให้ผู้รับใบอนุญาตจัดทำรายงานตามแบบที่คณะกรรมการกำหนดยื่นต่อสำนักงานภายในเจ็ดวันนับแต่วันที่เกิดการรั่วไหลในกรณีที่วัสดุพลอยได้ที่อยู่ในความครอบครองของผู้รับใบอนุญาตสูญหายให้ผู้รับใบอนุญาตแจ้งต่อพนักงานเจ้าหน้าที่โดยพลันตามแบบที่เลขาธิการกำหนดข้อ ๓๗ผู้รับใบอนุญาตเกี่ยวกับวัสดุพลอยได้ต้องเก็บรักษาวัสดุพลอยได้ไว้ ณสถานที่ตามที่ระบุไว้ในใบอนุญาตการย้ายวัสดุพลอยได้ไปเก็บรักษาไว้ณ สถานที่อื่นที่มิได้ระบุไว้ในใบอนุญาต ต้องปฏิบัติตามระเบียบที่คณะกรรมการกำหนดข้อ ๓๘ผู้รับใบอนุญาตเกี่ยวกับวัสดุพลอยได้ต้องจัดการกับกากกัมมันตรังสีที่เกิดขึ้นตามวิธีการจัดการกากกัมมันตรังสีที่ได้แจ้งไว้และตามที่กำหนดในกฎกระทรวงว่าด้วยการนั้นส่วนที่ ๒เงื่อนไขที่ผู้รับใบอนุญาตเกี่ยวกับวัสดุนิวเคลียร์ต้องปฏิบัติ ข้อ ๓๙ผู้รับใบอนุญาตต้องปฏิบัติตามเงื่อนไขและวิธีการตามที่ได้ยื่นไว้ในคำขออนุญาตรวมทั้งระเบียบของคณะกรรมการและเงื่อนไขในใบอนุญาตข้อ ๔๐ผู้รับใบอนุญาตต้องปฏิบัติ ดังต่อไปนี้(๑)จัดให้มีบุคลากรซึ่งมีคุณสมบัติเหมาะสมในจำนวนที่เพียงพอและฝึกอบรมบุคลากรเหล่านี้ให้ปฏิบัติงานได้อย่างมีประสิทธิภาพ ทั้งนี้ให้เป็นไปตามระเบียบที่คณะกรรมการกำหนด(๒)ดำเนินการอื่นใดตามระเบียบที่คณะกรรมการกำหนดข้อ ๔๑ผู้รับใบอนุญาตต้องทำรายงานแสดงปริมาณของวัสดุนิวเคลียร์ที่มีไว้ในครอบครองโดยยื่นต่อพนักงานเจ้าหน้าที่ณ สำนักงาน ภายในเจ็ดวันนับแต่วันที่ได้เข้าครอบครองวัสดุนิวเคลียร์นั้นผู้รับใบอนุญาตต้องทำรายงานแสดงปริมาณของวัสดุนิวเคลียร์ที่มีไว้ในครอบครองต่อคณะกรรมการว่าได้เพิ่มขึ้นหรือลดลงเท่าใดรวมทั้งเหตุแห่งการเพิ่มขึ้นและการลดลงนั้นด้วย โดยยื่นต่อพนักงานเจ้าหน้าที่ ณสำนักงาน ตามระยะเวลาที่คณะกรรมการกำหนดแบบรายงานให้เป็นไปตามระเบียบที่คณะกรรมการกำหนดข้อ ๔๒ผู้รับใบอนุญาตต้องปฏิบัติ ดังต่อไปนี้(๑)ต้องเก็บรักษาวัสดุนิวเคลียร์ตามที่ได้รับอนุญาตไว้ ณ สถานที่ตามที่ระบุไว้ในใบอนุญาตการย้ายวัสดุนิวเคลียร์ตามที่ได้รับอนุญาตไปเก็บรักษาไว้ณ สถานที่อื่นที่มิได้ระบุไว้ในใบอนุญาต ต้องปฏิบัติตามระเบียบที่คณะกรรมการกำหนด(๒)ในกรณีที่วัสดุนิวเคลียร์เกิดการสูญหาย หรือเสียหายหรือถูกข่มขู่ว่าจะกระทำการอย่างหนึ่งอย่างใดแก่วัสดุนิวเคลียร์ให้แจ้งเหตุการณ์ดังกล่าวต่อพนักงานเจ้าหน้าที่โดยพลันและให้จัดทำรายงานตามแบบที่คณะกรรมการกำหนดยื่นต่อสำนักงานภายในเจ็ดวันนับแต่วันที่เกิดเหตุข้อ ๔๓ผู้รับใบอนุญาตต้องจัดให้มีระบบการรักษาความมั่นคงปลอดภัยของวัสดุนิวเคลียร์เพื่อป้องกันการสูญหายหรือเสียหาย และจัดให้มีการทดสอบระบบดังกล่าวให้อยู่ในสภาพที่ใช้งานได้ข้อ ๔๔ให้นำความในข้อ ๒๘ ข้อ ๒๙ ข้อ ๓๐ ข้อ ๓๑ ข้อ ๓๒ ข้อ ๓๓ ข้อ ๓๔ ข้อ ๓๖วรรคหนึ่ง และข้อ ๓๘มาใช้บังคับกับผู้รับใบอนุญาตเกี่ยวกับวัสดุนิวเคลียร์ด้วยโดยอนุโลมส่วนที่ ๓เงื่อนไขที่ผู้รับใบอนุญาตเกี่ยวกับพลังงานปรมาณูจากเครื่องปฏิกรณ์ปรมาณูต้องปฏิบัติ ข้อ ๔๕ผู้รับใบอนุญาตต้องปฏิบัติตามเงื่อนไขและวิธีการตามที่ได้ยื่นไว้ในคำขออนุญาตรวมทั้งระเบียบของคณะกรรมการและเงื่อนไขในใบอนุญาตข้อ ๔๖ผู้รับใบอนุญาตต้องปฏิบัติ ดังต่อไปนี้(๑)การเดินเครื่องปฏิกรณ์ปรมาณูและการควบคุมเครื่องปฏิกรณ์ปรมาณูต้องเป็นไปตามมาตรฐานความปลอดภัยตามระเบียบที่คณะกรรมการกำหนด(๒)ให้ความร่วมมือกับพนักงานเจ้าหน้าที่ในการตรวจสอบ(๓)ปฏิบัติตามคำแนะนำของพนักงานเจ้าหน้าที่ข้อ ๔๗ในกรณีที่ผู้รับใบอนุญาตพบข้อบกพร่องหรือเหตุผิดปกติของการทำงานของเครื่องปฏิกรณ์ปรมาณูซึ่งเสี่ยงต่อการเกิดอุบัติเหตุและมีผลกระทบต่อความปลอดภัยของบุคคลทรัพย์สิน หรืออนามัยของบุคคลให้ผู้รับใบอนุญาตหยุดการเดินเครื่องปฏิกรณ์ปรมาณูพร้อมทั้งแจ้งพนักงานเจ้าหน้าที่ทราบทันทีและรายงานข้อบกพร่องหรือเหตุผิดปกติดังกล่าวให้พนักงานเจ้าหน้าที่ทราบเป็นหนังสือภายในเจ็ดวันนับแต่วันที่พบข้อบกพร่องหรือเหตุผิดปกตินั้นในกรณีที่พนักงานเจ้าหน้าที่พบข้อบกพร่องหรือเหตุผิดปกติของการทำงานของเครื่องปฏิกรณ์ปรมาณูซึ่งเสี่ยงต่อการเกิดอุบัติเหตุและมีผลกระทบต่อความปลอดภัยของบุคคลทรัพย์สิน หรืออนามัยของบุคคลให้พนักงานเจ้าหน้าที่สั่งให้ผู้รับใบอนุญาตหยุดการเดินเครื่องปฏิกรณ์ปรมาณูทันทีเมื่อมีเหตุตามวรรคหนึ่งและวรรคสองให้ผู้รับใบอนุญาตเสนอแผนการแก้ไขซ่อมแซมต่อพนักงานเจ้าหน้าที่ภายในสิบห้าวันนับแต่วันที่พบข้อบกพร่องหรือเหตุผิดปกติและให้พนักงานเจ้าหน้าที่พิจารณาแผนและเสนอความเห็นต่อคณะกรรมการภายในสิบห้าวันเมื่อคณะกรรมการได้รับแผนการแก้ไขซ่อมแซมและความเห็นตามวรรคสามแล้วให้พิจารณาสั่งการตามมาตรา ๑๔ ต่อไปหมวด ๕การพักใช้และการเพิกถอนใบอนุญาต ข้อ ๔๘ เมื่อปรากฏว่าผู้รับใบอนุญาตไม่ปฏิบัติหรือปฏิบัติไม่ถูกต้องตามหลักเกณฑ์และวิธีการที่กำหนดไว้ในใบอนุญาตหรือในกฎกระทรวงนี้หรือระเบียบหรือประกาศของคณะกรรมการที่กำหนดเกี่ยวกับหลักเกณฑ์และวิธีการที่ผู้รับใบอนุญาตต้องปฏิบัติให้คณะกรรมการมีอำนาจสั่งให้ผู้รับใบอนุญาตนั้นปฏิบัติหรือปรับปรุงแก้ไขให้ถูกต้องภายในระยะเวลาที่กำหนดหากผู้รับใบอนุญาตไม่ปฏิบัติหรือไม่ปรับปรุงแก้ไขให้ถูกต้องตามคำสั่งของคณะกรรมการตามวรรคหนึ่งให้คณะกรรมการสั่งพักใช้ใบอนุญาตจนกว่าจะปฏิบัติหรือปรับปรุงแก้ไขให้ถูกต้องข้อ ๔๙ในกรณีที่ผู้รับใบอนุญาตถูกสั่งพักใช้ใบอนุญาตมาแล้วและฝ่าฝืนคำสั่งของคณะกรรมการที่สั่งการตามข้อ๔๗ อีก ให้คณะกรรมการสั่งเพิกถอนใบอนุญาตได้ข้อ ๕๐ในการออกคำสั่งพักใช้หรือเพิกถอนใบอนุญาตคณะกรรมการอาจกำหนดวิธีการดำเนินการเกี่ยวกับวัสดุพลอยได้ วัสดุนิวเคลียร์วัสดุต้นกำลัง หรือพลังงานปรมาณูจากเครื่องกำเนิดรังสีหรือเครื่องปฏิกรณ์ปรมาณูที่ผู้รับใบอนุญาตมีไว้ในความครอบครองในระหว่างที่ถูกสั่งพักใช้ใบอนุญาตหรือภายหลังจากที่ถูกสั่งเพิกถอนใบอนุญาตก็ได้ข้อ ๕๑ในกรณีที่มีเหตุฉุกเฉินเร่งด่วนที่หากปล่อยเนิ่นช้าอาจมีอันตรายแก่บุคคลหรือทรัพย์สินหรือเพื่อคุ้มครองอนามัยของบุคคลให้พนักงานเจ้าหน้าที่สั่งผู้รับใบอนุญาตระงับการดำเนินการตามใบอนุญาตชั่วคราวและรีบรายงานต่อคณะกรรมการ เพื่อดำเนินการตามมาตรา ๑๔ และมาตรา ๑๕ข้อ ๕๒ในกรณีที่ใบอนุญาตเกี่ยวกับวัสดุพลอยได้หรือวัสดุนิวเคลียร์ของผู้รับใบอนุญาตเกี่ยวกับพลังงานปรมาณูจากเครื่องปฏิกรณ์ปรมาณูหมดอายุถูกพักใช้ หรือถูกเพิกถอนให้ผู้รับใบอนุญาตระงับการเดินเครื่องปฏิกรณ์ปรมาณูชั่วคราวจนกว่าจะได้รับใบอนุญาตเกี่ยวกับวัสดุพลอยได้หรือวัสดุนิวเคลียร์แล้วแต่กรณีบทเฉพาะกาล ข้อ ๕๓บรรดาใบอนุญาตที่ออกให้ก่อนวันที่กฎกระทรวงนี้มีผลใช้บังคับให้คงใช้ได้ต่อไปตามเงื่อนไขและระยะเวลาที่กำหนดไว้ในใบอนุญาตใบอนุญาตผลิตมีไว้ในครอบครองหรือใช้พลังงานปรมาณูจากเครื่องปฏิกรณ์ปรมาณูที่ออกให้ก่อนวันที่กฎกระทรวงนี้มีผลใช้บังคับให้ใช้ได้ต่อไปอีกห้าปีนับแต่วันที่กฎกระทรวงนี้มีผลใช้บังคับข้อ ๕๔คำขอรับใบอนุญาตที่ได้ยื่นไว้ก่อนวันที่กฎกระทรวงนี้มีผลใช้บังคับให้ถือเป็นคำขอรับใบอนุญาตตามกฎกระทรวงนี้ให้ไว้ ณ วันที่ ๙สิงหาคม พ.ศ. ๒๕๕๐ยงยุทธ ยุทธวงศ์รัฐมนตรีว่าการกระทรวงวิทยาศาสตร์และเทคโนโลยีหมายเหตุ :-เหตุผลในการประกาศใช้กฎกระทรวงฉบับนี้ คือโดยที่เป็นการสมควรปรับปรุงเงื่อนไขวิธีการขอรับใบอนุญาตและการออกใบอนุญาตทำการผลิต มีไว้ในครอบครอง ใช้ นำเข้า หรือส่งออกนอกราชอาณาจักรซึ่งวัสดุนิวเคลียร์พิเศษ วัสดุต้นกำลัง วัสดุพลอยได้ หรือพลังงานปรมาณูและการกระทำด้วยประการใด ๆแก่วัสดุต้นกำลังซึ่งพ้นจากสภาพที่เป็นอยู่ตามธรรมชาติในทางเคมีรวมถึงการกำหนดเงื่อนไขให้ผู้รับใบอนุญาตดังกล่าวต้องปฏิบัติ ทั้งนี้เพื่อให้เป็นไปตามมาตรฐานสากลและมาตรการของทบวงการพลังงานปรมาณูระหว่างประเทศ (IAEA)ในฐานะที่ประเทศไทยเป็นสมาชิกจึงจำเป็นต้องออกกฎกระทรวงนี้วัชศักดิ์/ผู้จัดทำ๓๐ สิงหาคม ๒๕๕๐นภาพร/ปรับปรุง๔ มิถุนายน ๒๕๕๖วิชพงษ์/ตรวจ๒ กรกฎาคม ๒๕๕๖[๑] ราชกิจจานุเบกษา เล่ม ๑๒๔/ตอนที่ ๔๔ ก/หน้า ๗/๑๗ สิงหาคม ๒๕๕๐